Scherpenheuvel er med sin Vår Frue-basilika Belgias viktigste pilegrimsmål. Legenden forteller at det på bakken hvor byen Zichem ligger i dag, stod ei eik som var formet som et kors. På treet ble det hengt en statue av Maria og mange kom hit for å be. Da en av gjeterne tok statuen ned og ville ta den med seg hjem, forteller legenden at han frøs til stein og forble en stein til noen kom og hengte Maria-statuen tilbake på treet.